पाएं अपने शहर की ताज़ा ख़बरें और फ्री ई-पेपरडाउनलोड करें
जिले के कोराेना के 55 फीसदी एक्टिव केस सिर्फ दतिया शहर में हैं। सेंवढ़ा, भांडेर, इंदरगढ़, बड़ौनी जैसे कस्बों के साथ डेढ़ सैकड़ा से अधिक गांव में मिलाकर बाकी 45 फीसदी में एक्टिव केस हैं। शहर का हाल यह है कि 10 से अधिक गली मोहल्ले, कॉलोनियों के प्रशासन ने रेड जोन की श्रेणी में रखा है।
किसी भी गली मोहल्ले से निकलो, माइक्रो कंटेनमेंट जोन के रूप में किसी न किसी घर के दरवाजे पर बैरिकेड रखा नजर आ जाता है। दतिया से सटे बड़ौनी कस्बा व आसपास के क्षेत्र में भी हाल खराब हैं। यहां दो सौ से अधिक एक्टिव केस हैं। भांडेर, इंदरगढ़, सेंवढ़ा क्षेत्रों में हालात काबू में कहे जा सकते हैं। इन क्षेत्रों में एक्टिव केस 150 से कम हैं। जिले में मंगलवार सुबह तक कुल 1459 कोरोना एक्टिव केस हैं। इनमें से दतिया शहर में 798 एक्टिव केस हैं। प्रशासन की चेतावनी व सख्ती के बाद भी सबसे अधिक लापरवाही दतिया शहर में देखने को मिल रही है। जनता कर्फ्यू के बाद भी लोग सुबह-शाम, गली. मोहल्लों में बगैर मास्क व सोशल डिस्टेंस के नजर आ जाते हैं।
बुंदेला कॉलोनी, होलीपुरा, राजघाट कॉलोनी सहित कई क्षेत्र ऐसे हैं, जहां कोरोना थमने का नाम नहीं ले रहा। इन क्षेत्रों में संक्रमित लगातार मिल रहे हैं। यही कारण है कि हर दिन संक्रमितों की कुल संख्या के साथ शहर में एक्टिव केसों की संख्या बढ़ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn